recursal/SuperWikiNEXT-32B huggingface dataset:
**Iván Petrovich** [petroviĉ, petrovitj] estis hungara-serba-germana aktoro. Liaj pli gravaj nomvariantoj estis (laŭ hungarlingve kutima nomordo) *Petrovich Iván* kaj *Petrovics Szvetiszláv* [svetislAv]; laŭ slave-cirile *Svetislav Ivan Petrović,* *Иван Петровић,* *Cветислав Петровић*.

Iván Petrovich  naskiĝis la 1-an de januaro 1894 en Újvidék (nuntempa Novi Sad en Serbio), li mortis la 18-an de oktobro 1962 en Munkeno (Okcidenta Germanio).

Biografio
---------

Iván Petrovich devenis el serba familio. Li lernis lernejojn en Budapeŝto, fine li lernis arkitekton en Reĝa Teknikuniversitato József. Dum la studentaj jaroj li estis ankaŭ atleto kun sukcesoj, kiuj portis sukcesojn ankaŭ en mutaj filmoj. Li estis en baldaŭaj filmoj ankaŭ talenta kantantisto. Inter 1920 kaj 1925 li havis filmajn rolojn en Vieno, poste en Budapeŝto, inter 1927-1930 en Berlino, Munkeno, Parizo, poste en Holivudo, inter 1931–1941 en Germanio, inter 1941–1944 denove en Budapeŝto. En Budapeŝto li havis rolojn ankaŭ en *Gaja Teatro*. Post la 2-a mondmilito li translokiĝis al Munkeno, kie li havis filmajn figurantajn rolojn. Li estis foje kunlaboranto de hungarlingva dissendo de Radio Libera Eŭropo. Dum 4 jardekoj li rolis en cent filmoj.

Li edziĝis en 1923 - eksedziĝis post 7 jaroj, denove li edziĝis en la 1930-aj jaroj.

Elektitaj filmaj roloj
----------------------

* *A napraforgós hölgy* (1918 sub nomo Svetozar Petrov) - debuto
* *Hegyek alján* (1920 sub nomo Petrovics Szvetiszláv) - paŝtista filo
* *Die Fledermaus* (1931, germana-franca filmo) - princo
* *Európa nem válaszol* (1941, hungara filmo, sub nomo Petrovics Szvetiszláv) - Vincent Gordon
* *Kalotaszegi madonna* (1943, hungara filmo, sub nomo Petrovics Szvetiszláv) - Karsady Géza
* *Machita* (1944, hungara filmo, sub nomo Petrovics Szvetiszláv) - fabrikestro
* *Der Prozeß (1948) - prokuroro*
* *Fritz und Friederike* (1952) - oficisto
* *Forever My Love* (1962)

Fontoj
------

* hungarlingva biografio (la koncerna teksto estas legebla pli malsupre)
* hungarlingva biografio kun foto
* germanlingva biografio kun foto
* hungarlingva biografio

* Kategorio Iván Petrovich en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 590030
* GND: 1031491554
* LCCN: no2016131045
* VIAF: 220864923
* ISNI: 0000 0003 6098 5115
* BNF: 142155256
 |
Germana Esperanto-Revuo N-ro 2 Februaro 1956
***Germana Esperanto-Revuo*** inter la jaroj 1954 kaj 1974 estis la oficiala bulteno de Germana Esperanto-Asocio. La informilo ĉiumonate aperis en formato 29,7 x 21 centimetroj. Pli-malpli la duono de la enhavo estis en Esperanto kaj la alia duono en la germana lingvo, kaj kutime sur ĉiu paĝo miksiĝis ambaŭ lingvoj. Ĝi konstituis daŭrigon de la antaŭa publikigaĵo *Esperanto-Post* de Germana Esperanto-Asocio, kiu aperis inter oktobro 1948 kaj la fino de 1953 - laŭ sama lingva miksiĝo germana-esperanta kaj en identa formato: Fakte la - unua - jarkolekto de *Germana Esperanto-Revuo* en 1954 nomiĝis "sepa jarkolekto", do la jaroj de la eldonaĵo *Esperanto-Post* estis kunkalkulitaj.

Parto de la eldonaĵo *Germana Esperanto-Revuo* estis ĉiumonata bulteno "Nia Voĉo" de Germana Esperanto-Junularo, kiu do aperis same monate inter la jaroj 1954 kaj 1974. Kompreneble ankaŭ la antaŭa eldonaĵo *Esperanto-Post* havis artikolojn pri junularaj Esperanto-eventoj, kiuj tamen aperis miksite kun alitemaj artikoloj.

Eksteraj ligiloj
----------------


|  |  |
| --- | --- |
| Portala ikono | Portalo pri Esperanto |

* Katalogo de Esperantomuzeo kaj Kolekto por Planlingvoj
* Katalogo de Heredaĵbiblioteko Hendrik Conscience
* Katalogo "Erfgoedbib" en *LibraryThing*
|  |  |
| --- | --- |
|  | Por aliaj signifoj, bv. rigardi la apartigilan paĝon: Saint-Symphorien |

**Saint-Symphorien-sur-Couze** estas loĝloko kaj eksa franca komunumo, kiu ekde la 1-a de januaro 2019 apartenas al nova komunumo Saint-Pardoux-le-Lac. Ĝi situas en la departemento *Haute-Vienne*, en la administra regiono Nova Akvitanio, historie en la regiono Limoĝio. Fine de 2018 en la loko vivis 249 loĝantoj.

Geografio
---------

Saint-Symphorien-sur-Couze etendiĝas sur 19,99 km², kaj havis 219 loĝantojn laŭ la lasta oficiala censo, tiel ke la loka loĝdenso estas 11 homoj po kvadrata kilometro. La komunumo situas en Haute-Vienne, en la nordokcidenta parto de la Centra Masivo.

Historio
--------

La departemento Haute-Vienne estis oficiale kreita la 4-an de marto 1790 dum la franca revolucio. Saint-Symphorien-sur-Couze antaŭe apartenis al la reĝa provinco Limoĝio.

Okaze de la municipa baloto de 2008 venkis en la komunumo S-ro Alain Vandemberghe, kiu do fariĝis la loka urbestro.

Administrado
------------

Saint-Symphorien-sur-Couze apartenas al la kantono de Nantiat, kies ĉefurbo estas Nantiat. Tiu kantono mem estas parto de la arondismento de Bellac, unu el la tri arondismentoj de la departemento Haute-Vienne.

Vidu ankaŭ
----------

* Komunumoj de Haute-Vienne
* Kantono de Nantiat
**Frederick John Westcott** (la 26-an de marto 1866 – la 18-an de septembro 1941), plej bone konata per sia arta nomo **Fred Karno**, estis angla impresario de teatro de la ĝenro de brita *music hall*. Kiel komediisto specializita en troa agadmovo kaj bruo li estis konsiderita kiel la populariginto de la fama sceno de tortofrapo en vizaĝo. Dum la 1890-aj jaroj, por eviti la teatran cenzuron, Karno disvolvigis formon de scenkomedio sen dialogo.

Scenoj de bravuloj kiuj defias aŭtoritaton kiel en *Jail Mum* (1896) en kiu prizonuloj ludas trompojn al gvardianoj kaj *Early Birds* (1903), kie malgranda viro venkas super granda fripono en East End de Londono, povas esti vidataj kiel pieoniraj de la komedio de muta kino. Kinproduktoro Hal Roach asertis: "Fred Karno estas ne nur geniulo, sed li estas la homo kiu kreis la troigitan komedion. Ni en Holivudo ŝuldas multon al li."

Inter la komediistoj de *music hall* kiuj laboris por li estis Charlie Chaplin kaj lia anstataŭanto, Arthur Jefferson, kiu poste adoptis la nomon de Stan Laurel. Tiuj estis parto de tio kio estas konata kiel "Armeo de Fred Karno", esprimo ankoraŭfoje uzata en la Unuiĝinta Reĝlando por aludi al kaosa grupo aŭ organizo. Tiu esprimo estis adaptita de Britaj soldatoj en tranĉea kanto en la Unua Mondmilito, kiel parodio de, aŭ pli bone laŭ la melodio de, la himno "The Church's One Foundation". En la Dua Mondmilito ĝi estis adaptita kiel la Himno de la *Guinea Pig Club*, kies unua linio estis "We are McIndoe's Army ...".

Referencoj
----------

1. ↑   "Fred Karno". United Press en The New York Times. 19a de Septembro 1941. p. 23.  Alirita la 1an de Septembro 2018. "Westcott, an old-time comedian and veteran of the English vaudeville circuit known to show business as Fred Karno, died yesterday"
2. ↑   Leslie Halliwell, John Walker (2001). "Halliwell's Who's who in the Movies". p. 240. HarperCollinsEntertainment, 2001
3. ↑   J. P. Gallagher (1971). "Fred Karno: master of mirth and tears". p. 165. Hale.
4. ↑  "'Trench Songs', The First World War Poetry Digital Archive". University of Oxford.  Arkivigite je 2018-11-09 per la retarkivo Wayback Machine Alirita la 1an de Septembro 2018. "We are Fred Karno's army, we are the ragtime infantry. We cannot fight, we cannot shoot, what bleeding use are we? And when we get to Berlin we'll hear the Kaiser say, "Hoch, hoch! Mein Gott, what a bloody rotten lot, are the ragtime infantry""

* Kategorio Fred Karno en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 617742
* VIAF: 315945330
* ISNI: 0000 0004 4882 5386
* BNF: 17042491p
 |
**Ispánk** [iŝpAnk] estas malgranda vilaĝo en Hungario en regiono Okcidenta Transdanubio, en departemento Vas (Hungario), en Distrikto Körmend. **Ispán** estas slave prefekto, laŭ la germanoj la vorto venas el la germana Espang "betularbaro sur montopinto".

Aerfoto pri Ispánk

Bazaj informoj
--------------

* Poŝtkodo: 9941
* Telefonkodo: 94
* Areo: 7 km2.
* Loĝantaro: 100

Geografio
---------

La vilaĝo situas for de fervojo, ĉefvojo kaj rivero. Laŭ flankovojo la proksima *Őriszentpéter* estas atingebla.

Historio
--------

La alvenintaj hungaroj en 895 trovis tie montetojn, deklivojn. La tuta regiono iĝis limgardejo, sentinelserio. Ĉi tie la vilaĝoj konsistis ne el apudaj domoj, sed el **sporadaj bienocentroj**, kiuj konstruiĝis sur montetopintojn. La loĝdomo, stalo kaj ceteraj konstruaĵoj formis kvadraton, tiel la loko estis defendebla. En la korto oni fosis sulkegon, kiu kolektis la pluvon por la bestoj kaj por akvumi. Tiu sistemo en Hungario troviĝas nur ĉi tie en la ĉirkaŭaĵo. Longe tiu loko konsistis el du farmocentroj.

En Ispánk migra poŝto servas.

Vidindaĵo estas la restintaj farmoj.

* Kategorio Ispánk en la Vikimedia Komunejo (Multrimedaj datumoj)
**Ixtacomitán** estas unu el la 118 komunumoj de la meksika subŝtato Chiapas, kiu estas la subŝtato kiu situas plej sude. La ĉefurbo de la komunumo same nomiĝas Ixtacomitán. La ŝlosilnumero de la komunumo laŭ la INEGI, do laŭ la nacia geografia instituto estas 07043.

Geografio
---------

La komunumo havis en 2005 (lasta popolnombrado de la INEGI) 9696 loĝantojn. El tiuj estis 4803 viroj kaj 4893 virinoj. La komunumo havas surfacon de 149 km². La meza alteco (de la ĉefurbo) estas 150 metroj super la marnivelo.

Sociogeografio
--------------

En la jaro 2000 (laŭ INEGI) en la komunumo vivis 5325 personoj pli aĝaj ol 15 jaroj. El tiuj 4242 scipovis legi kaj skribi kaj 1076 personoj estis analfabetoj. Do 80% de la personoj scipovis legi kaj skribi kaj 20% estis analfabetoj.

9143 personoj en la jaro 2000 aĝis pli ol 5 jaroj. El tiuj 1530 personoj estis indiĝenoj. Tio signifas ke 16.73% de la loĝantaro en la koncerna jaro estis indiĝenoj.

Fontoj: Statistikoj de la INEGI: Conteo de Población y Vivienda 2005 k. a. (hispane: popol- kaj loĝejnombrado).

Eksteraj ligiloj
----------------

* Ixtacomitán Arkivigite je 2007-09-30 per la retarkivo Wayback Machine en *Enciclopedia de los Municipios de México* (hispane)
La *Rai Bahadur* **Daja Rama Sani** (16-a de decembro 1879 – 7-a de marto 1939) estis hinda arkeologo kiu kontrolis la elfosaĵjon de la Indusa valo ĉe Harapo ekde 1920 ĝis 1921 (la unua raporto pri la Harapaj elfosaĵoj estis eldonita en la 29-an marto 1921 fare de John Marshall). Sub la protektado de *John Marshall*, Sani iĝis la unua hindiano nomumita direktoro-ĝeneralo de la Arĥeologia Servo de Barato (ASB); li servis tiun postenon ĝis 1935.

Juna vivo kaj edukado
---------------------

Daja Ram Sani devenis de la urbo *Bhera*, en la hodiaŭa Pakistana Panĝabio, kie li naskiĝis la 16-an decembro 1879. Sani diplomiĝis pri la sanskrita ĉe la Universitato Panĝabio, kie li atingis oran medalon. Li ankaŭ sukcesis en la M.A.-a ekzameno de la *Oriental College* (Orienta altlernejo) en 1903. Rezulte de ĉi tiuj plenumoj, Sani gajnis stipendio por esplori pri la sanskrita, kiun sponsoris la Arĥeologia Servo de Barato; lin varbadis la ASB post ke li kompletu sia edukado.

Kiel arkeologo
--------------

En 1903, Sani movis al la Panĝabio kaj al la cirklo de la Unuiĝintaj Provincoj, kie li laboris sub *J. Ph. Vogel*. Sani estis okupita en la elfosaĵo de *Kasia* en 1905 kaj de Raĝagriho en Biharo sub *John Marshall* en januaro–februaro de 1906. Septembre de 1907, Sani helpis *Marshall*-on en la elfosaĵo de stupao ĉe *Rampurva* en la distrikto Ĉamparan. Li ankaŭ preparis katalogon de arĥeologiaj ruinoj ĉe Sarnato.

Sani laboris kiel kuratoro de la Muzeo Laknaŭo ekde 1911 ĝis 1912, kiam li estis fine translokigita al la arĥeologia departemento de la ŝtato Kaŝmiro. Sani revenis al Lahoro en 1917, kaj iĝis respondeculo pri la Unuiĝintaj Provincoj kaj Panĝabio. Laborante kiel kunhelpa inspektoro, Sani elfosis la indusan valon ĉe Harapo: tiuj estis la unuaj elfosadoj ene de la indusaj valoj.

En 1925 Sani translokiĝis al Delhio kiel dua direktoro-generalo de la Arĥeologia Servo de Barato, kaj en julio 1931 li plenumis la postenon de *Hargeaves* kiel la nova direktoro-generalo de la ASB. Sani estis la unua indiĝena hindano kiu plenumis tiun postenon.

Honoroj
-------

Sani gajnis la medalon «Rai Bahadur» en marto 1920 de la Registaro de Panĝabio dum *durbar* ĉe Ravalpindi. Baldaŭ post kiam li emeritiĝis de la ASB en 1935, Sani estis farita «Kunulo de la Ordo de la hinda Imperio».

Referencoj
----------

* "Obituary. Dayaram Sahni, M.A. C.I.E." (in en), *Current Science* **8** (6): 280, junio 1939, ISSN 0011-3891, Vikidatumoj Q89187986,
* *En tiu ĉi artikolo estas uzita traduko de teksto el la artikolo Daya Ram Sahni en la angla Vikipedio.*
**Ixpantepec Nieves** estas unu el la 570 komunumoj de la meksika subŝtato Oaĥako *(Oaxaca)*. La ĉefurbo de la komunumo same nomiĝas *Ixpantepec Nieves*. La ŝlosilnumero de la komunumo laŭ la INEGI, do laŭ la nacia geografia instituto estas 20 065.

Geografio
---------

**Ixpantepec Nieves** apartenas al la distrikto Silacayoapam al kiuj apartenas entute 19 komunumoj. Ĝi situas en la Miŝteka regiono de Oaĥako (regiono *Mixteca*), kiu apartenas al la nordokcidenta parto de la subŝtato. La komunumo havis en 2005 (lasta popolnombrado de la INEGI) 1371 loĝantojn. El tiuj estis 622 viroj kaj 749 virinoj. La komunumo havas surfacon de 93.14 kvadratkilometroj. La meza alteco estas 2080 metroj super la marnivelo.

Situo de la koncerna distrikto kaj regiono interne de la subŝtato Oaxaca.

Sociogeografio
--------------

En la jaro 2000 (laŭ INEGI) en la komunumo vivis 1309 indiĝenoj. El tiuj 1169 aĝis pli ol 5 jaroj kaj estis dulingvaj (hispana kaj indiĝena lingvoj).

Fontoj: Statistikoj de la nacia geografia instituto INEGI pri la censo de 2005 (hispane: *Conteo de Población y Vivienda* de 2005).

Eksteraj ligiloj
----------------

* informoj pri la komunumo[*rompita ligilo*] en retpaĝo de la ministerio pri socia evoluigo SEDESOL (hispane)


Ĉi tiu artikolo estas verkita en Esperanto-Vikipedio kiel la unua el ĉiuj lingvoj en la tuta Vikipedia projekto.
**Ixhuatlán del Sureste** estas komunumo en la meksika subŝtato Veracruz. La ĉefurbo de la komunumo estas Ixhuatlán del Sureste. La ŝlosilnumero de la komunumo laŭ la INEGI, do laŭ la nacia geografia instituto estas 30 082.

Geografio
---------

La komunumo havis en 2005 (lasta popolnombrado de la INEGI) 14015 loĝantojn. El tiuj estis 6913 viroj kaj 7102 virinoj. La komunumo havas surfacon de 276.4 kvadratkilometroj. La komunumo situas je 18 gradoj kaj 1 minutoj norda latitudo kaj 94 gradoj kaj 23 minutoj okcidenta longitudo. La meza alteco estas 30 metroj super la marnivelo.

Sociogeografio
--------------

En la jaro 1995 en la komunumo vivis 13746 personoj. En la jaro 2000 temis pri 13294, do temis pri kresko / malkresko je -0.67 %. En la jaro 2000 (INEGI) en la komunumo vivis 11835 personoj, kiuj aĝis pli ol 5 jaroj. El tiuj 356 personoj parolis indiĝenan lingvon. Tio egalas al % de la loĝantoj.

Fontoj: Statistikoj de la INEGI

Eksteraj ligiloj
----------------

* Kategorio Ixhuatlán del Sureste en la Vikimedia Komunejo (Multrimedaj datumoj)

 Arkivigite je 2007-01-28 per la retarkivo Wayback Machine


Ĉi tiu artikolo estas verkita en Esperanto-Vikipedio kiel la unua el ĉiuj lingvoj en la tuta Vikipedia projekto.
**Ixtlahuacán del Río** estas unu el la 126 komunumoj de la meksika subŝtato Jalisco. La ĉefurbo de la komunumo estas Ixtlahuacán del Río. La ŝlosilnumero de la komunumo laŭ la INEGI, do laŭ la nacia geografia instituto estas 14 045. La nomo **Ixtlahuacán del Río** estas tute ekzemple de la kultura miksaĵo, ĉar *Ixtlahuacán* estas indiĝena vorto, dum "del Río" signifas en la hispana "de la Rivero".

Geografio
---------

**Ixtlahuacán del Río** apartenas al la regiono Centro kiu situas, kiel jam diras la nomo, en la centro de la subŝtato Jalisco (la ĉefa urbo estas Guadalajara). Al tiu regiono apartenas 14 komunumoj. La komunumo havis en 2005 (lasta popolnombrado de la INEGI) 18157 loĝantojn. El tiuj estis 8603 viroj kaj 9554 virinoj. La komunumo havas surfacon de 564,94 km². La meza alteco estas 1640 metroj super la marnivelo. La meza jara temperaturo estas 19 C. En la komunumo estas 855,2 mm da precipitaĵo jare. 

Situo de la koncerna regiono en la subŝtato Jalisco.

Sociogeografio
--------------

En la jaro 1995 (laŭ INEGI) en la komunumo vivis 5440 viroj pli aĝaj ol 15 jaroj. El tiuj 4508 scipovis legi kaj skribi kaj 931 viroj estis analfabetoj. Do 17.11 % de la viroj estis analfabetoj. En la sama jaro en la komunumo vivis 6139 virinoj pli aĝaj ol 15 jaroj. El tiuj 5229 sciis legi kaj skribi kaj 909 virinoj estis analfabetoj. Do 14,81 % de la virinoj estis analfabetoj. En 1995 en Ixtlahuacán del Río vivis 17001 personoj kiuj aĝis pli ol 5 jaroj. El tiuj estis 6 indiĝenoj. Tio signifas ke 0,035 % de la loĝantaro en la koncerna jaro estis indiĝenoj.

Fontoj: Statistikoj de la INEGI: Conteo de Población y Vivienda 2005 k. a. (hispane: popol- kaj loĝejnombrado).

Eksteraj ligiloj
----------------

* Ixtlahuacán del Río Arkivigite je 2007-05-28 per la retarkivo Wayback Machine en *Enciclopedia de los Municipios de México* (hispane)
Iĥnogena *Thalassinoides*: nestoj produktitaj de krustuloj el meza Ĵurasio, Maĥteŝ Katan, suda Israelo.
**Iĥnotaksono** estas difinita de la Internacia Kodo de Zoologia Nomenklaturo kiel "taksono bazita sur fosiliigita laboro de organismo", tio estas, la ne-homa ekvivalento de arkeologia objekto. Iĥnotaksonoj estas termino uzata por restoj kiuj utilas por identigi kaj distingi morfologie distingajn iĥnofosiliojn, pli komune konataj kiel spuraj fosilioj. Oni atribuas al ili rangojn de genro kaj specio fare de iĥnologistoj, multe kiel ĉe organismoj ĉe la Linea taksonomio. Tiuj estas konataj kiel **iĥnogenroj** kaj **iĥnospecioj**, respektive.

Iĥnotaksonoj inkludas spurajn fosiliojn kiaj nestotruoj, truoj kaj gravuraĵojs, spuroj kaj spurvojoj, koprolitoj, gastrolitoj, regurgitolitoj, nestoj, insektaj minvojoj, mordoj kaj ungaj strukturoj, sekrecioj modifitaj de organisma agado, kiaj pupajl ujoj, araneretoj, kaj plantaj gajloj.

*Iĥnotaksono* derivas el la greka ίχνος, *iĥnos* signife *vojo* kaj ταξις, *taksis* signife *mendo*.

Referencoj
----------

1. ↑  Difino de 'ichno' ĉe dictionary.com.

Eksteraj ligiloj
----------------

* Comments on the draft proposal to amend the Code with respect to trace fossils
**István Nagy** [iŝtvAn nadj], laŭ hungarlingve kutima nomordo **Nagy István** estas hungara agronomo, politikisto, parlamentano, altlerneja instruisto, ministro.

István Nagy  naskiĝis la 6-an de oktobro 1967 en Újfehértó.

Biografio
---------

István Nagy abiturientis en agrikultura mezlernejo en 1986 en Debrecen, poste li akiris diplomon en Agrikultura Universitato Pannon en 1992. Post 4 jaroj li akiris plian diplomon en Teknikuniversitato de Budapeŝto. En la studjaro 1993 li instruis en agrikultura mezlernejo. Ekde 1995 li estis asistanto en Agrikultura Instituto de Mosonmagyaróvár, inter 2001-2006 li estis vicurbestro de Mosonmagyaróvár, ekde 2010 urbestro. En 2007 li akiris sciencan gradon PhD, en la sekva jaro li iĝis docento. Ekde 2010 li estas parlamenta deputito. En 2014 li estis nomumita subministro, post 4 jaroj ministro pri agrikulturo. Li parolas germane, Esperante, ruse. Li havas edzinon, kiu naskis dufoje.

Fontoj
------

* hungarlingva biografio
* membiografio kun foto Arkivigite je 2018-05-01 per la retarkivo Wayback Machine

* Kategorio István Nagy (agronomo) en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 610165
 |
**Ixhuacán de los Reyes** estas komunumo en la meksika subŝtato Veracruz. La ĉefurbo de la komunumo estas Ixhuacán de los Reyes. La ŝlosilnumero de la komunumo laŭ la INEGI, do laŭ la nacia geografia instituto estas 30 079.

Geografio
---------

La komunumo havis en 2005 (lasta popolnombrado de la INEGI) 9933 loĝantojn. El tiuj estis 4999 viroj kaj 4934 virinoj. La komunumo havas surfacon de 114.3 kvadratkilometroj. La komunumo situas je 19 gradoj kaj 21 minutoj norda latitudo kaj 97 gradoj kaj 7 minutoj okcidenta longitudo. La meza alteco estas 1800 metroj super la marnivelo.

Sociogeografio
--------------

En la jaro 1995 en la komunumo vivis 9104 personoj. En la jaro 2000 temis pri 9517, do temis pri kresko / malkresko je 0.89 %. En la jaro 2000 (INEGI) en la komunumo vivis 8229 personoj, kiuj aĝis pli ol 5 jaroj. El tiuj 49 personoj parolis indiĝenan lingvon. Tio egalas al % de la loĝantoj.

Fontoj: Statistikoj de la INEGI

Eksteraj ligiloj
----------------

* Kategorio Ixhuacán de los Reyes en la Vikimedia Komunejo (Multrimedaj datumoj)

 Arkivigite je 2007-03-14 per la retarkivo Wayback Machine
**Izagre** [iZAgre] estas municipo de la provinco Leono, en la regiono Kastilio-Leono, Hispanio. Ĝi apartenas al komarko *Esla-Campos*, en la sudoriento de la provinco kaj en la historia areo Tierra de Campos. *Izagre* estas komprenebla etimologie el araba (plej verŝajne tra mozaraboj) kiel *Limoj*.

Komarkoj de la provinco Leono; *Esla-Campos* sudoriente, oranĝece.

Geografio
---------

Ĝia municipa teritorio estas formata de la loĝlokoj Albires, Izagre kaj Valdemorilla, okupas totalan areon de 44,23 km² kaj laŭ la demografia informo de la municipa censo fare de la INE en 2021, ĝi havis 150 loĝantojn. Ĝi perdis ĉirkaŭ 1 150 loĝantojn el la mezo de la 20-a jarcento pro la migrado el ruraj zonoj al urboj. Ĝi distas 56 km de Leono, provinca ĉefurbo. Ĝi limas kun Valverde-Enrique, Joarilla de las Matas, Mayorga (eksklavo), Matanza de los Oteros, Monasterio de Vega (Valladolid), Mayorga (Valladolid) kaj Saelices de Mayorga.

Historio
--------

En Mezepoko okazis reloĝado. La areo apartenis al la Regno Leono.

Tradiciaj enspezofontoj estas agrikulturo (iam vitejoj, poste maizo kaj aliaj irigaciaj cerealoj) kaj brutobredado. Lastatempe kultura kaj rura turismo plie ekgravis (popola arkitekturo, historia heredo, piedirado).

Vidu ankaŭ
----------

* Municipoj de Provinco Leono

Notoj
-----


|  |  |
| --- | --- |
| Bibliotekoj | * PeEnEo: 758962
 |
**Ižakovci** [iĵakovci], hungare **Murasziget** [murasiget] estas malgranda vilaĝo en Slovenio, en provinco **Prekmurje**, en statistika regiono **Pomurska**, en municipo de Beltinci. La historia hungara loknomo estis **Izsakóc**, la nova nomo riceviĝis pro la hungariga politiko.

Riverobordo de Ižakovci

Bazaj informoj
--------------

* Areo: 9  km²
* Alto super marnivelo: 180 m
* Koordinatoj: 46° 35′ 7.41″ N 16° 12′ 44.66″ O﻿ / ﻿46.5853917 °N, 16.2124056 °O﻿ / 46.5853917; 16.2124056 (mapo)Koordinatoj: 46° 35′ 7.41″ N 16° 12′ 44.66″ O﻿ / ﻿46.5853917 °N, 16.2124056 °O﻿ / 46.5853917; 16.2124056 (mapo)
* Loĝantaro: 820
* Poŝtkodo: 9231
* Aŭtokodo: MS
* Telefonprefikso:

Situo
-----

La vilaĝo situas sur malebenaĵo, laŭ maldekstra bordo de Muro (rivero), laŭ traira flanka vojo. Fervojo Murska Sobota-Ljutomer preteriras.

Historio
--------

Ĝis fine de la 1-a mondmilito la vilaĝo apartenis al Hungara reĝlando, al Zala (reĝa departemento), al distrikto de Lendva, poste al Reĝlando de serboj, kroatoj kaj slovenoj. Inter 1941-1945 Murasziget denove apartenis al Hungario, ekde 1991 al Slovenio. En 1946 vilaĝa festego okazis.

Vidindaĵoj
----------

* preĝejo el la 14-a jarcento

Komunumoj pri *sziget* (= insulo) en Hungara reĝlando
-----------------------------------------------------

|  |  |  |  |  |
| --- | --- | --- | --- | --- |
| Dunasziget | Gelsesziget | Kertészsziget | Kissziget | Kunsziget |
| Máramarossziget | Murasziget | Őrisziget | Szécsisziget | Sziget |
| Sziget | Szigetbecse | Szigetcsép | Szigethalom | Szigetmonostor |
| Szigetszentmárton | Szigetszentmiklós | Szigetújfalu | Szigetvár | Tiszasziget |
| Torontálsziget |  |  |  |  |

Fontoj
------

* slovena Vikipedio
* w.netlexikon.hu
* w.geopedia.si

* Kategorio Ižakovci en la Vikimedia Komunejo (Multrimedaj datumoj)
**István P. Szabó** [iŝtvAn pE sabO], laŭ hungarlingve kutima nomordo **P. Szabó István** estas hungara dancisto, scenaristo. Lia origina familia nomo estis *Gulyás* ĝis 2009, lia pseŭdonimo estis *Peet Goodman*.

István P. Szabó naskiĝis la 10-an de decembro 1972 en Szolnok.

Biografio
---------

István P. Szabó maturiĝis en gimnazio en sia naskiĝurbo, poste anstataŭ universitato li rekte studis dancarton ekzemple de Endre Jeszenszky, Ildikó Pongor, Gábor Keveházi, Gyula Sárközi, Iván Markó, Joe Alegado, Peter Darby, Pál Frenák, Katalin Lőrinc, Éva Gálik, Tamás Juronics, krome li frekventis kursojn:

* internacia danca centro en Angers (1993-1994 kun stipendio)
* pri scenarlibro (2003, 2005-2007)
* pri televiziaj serioj (2004)
* pri ĵurnalismo (2006-2007)
* pri filmreĝisorado (2008-2009)
* pri aktorado (2010)
* pri fotado (2011)

Inter 1990-1997 li estis profesia dancisto, en Francio li jam dancadis. Hejmenveninta li estis dancisto ekzemple en danctrupoj de Iván Markó kaj Yvette Bozsik. Inter 1998-2005 li instruis dancarton en pluraj lokoj. Inter 2014-2016 li vivis en Miami kaj Malto. Ekde 2011 li estis ankaŭ fotisto, pli poste ankaŭ trejnisto kaj dietisto. Ekde 2020 li vivis en Hispanio. Li ricevis premion en 2010.

Liaj scenarlibroj (elekto)
--------------------------

* *Halandó dallamok* (2007)
* *Game Over* (2009, ankaŭ aktoro kaj reĝisoro)
* *Victim* (2010, ankaŭ aktoro kaj reĝisoro)
* *Lány a sarokban* (2011, ankaŭ aktoro kaj reĝisoro)
* *Indián* (2012-2013, ankaŭ aktoro kaj produktoro)

Liaj libroj
-----------

* *Újra meg újra* (2000)
* *Arcok a sötétből* (2007)
* *Egyél rendesen!* (2018)

Fontoj
------

* hungarlingva biografio kun foto
* datenoj

Referencoj
----------

1. ↑
2. ↑

* Kategorio István P. Szabó en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 748268
* VIAF: 164963814
* ISNI: 0000 0001 1305 0101
 |



* Portalo pri Biografio
* Portalo pri Filmo
preparado de *chicha morada*
**Chicha morada** [ĈIĉa moRAda] estas tipa nealkohola trinkaĵo el Peruo, variaĵo de ĉiĉo. Ĝi prepariĝas baze de purpura maizo (ankaŭ nomataj lila aŭ malva maizo), kiu en Peruo konatas kiel *maíz morado* [maIZ moRAdo].

Deveno
------

La purpura maizo estas variaĵo de maizo, kiu havas kiel apartaĵo intense malhelan purpuran koloron de la tutaj spadikoj. La koloron kaŭzas alta parto de antocianinoj. La purpura maizo kreskas precipe en la Andoj, kaj bezonas specifajn klimatajn kondiĉojn por ricevi sian tipan koloron. La maizaj spadikoj sekiĝas ĉe la plantoj kaj nur poste rikoltiĝas.

*chicha morada* (dekstre) kaj acida pisko (maldekstre)

Trinkaĵo
--------

Malvarme servita la *chicha morada* en Peruo konatas kaj aprezatas kiel tre efika freŝigo.

Tradicie oni atribuas al la trinkaĵo malaltigon de la sangopremo, kvankam tiu efiko ankoraŭ ne sendube pruviĝis en medicinaj studoj. Tamen medicinaj studoj fokusiĝis pri la altaj kvantoj pri antioksidantoj de la trinkaĵo: esploristoj de la Universitato de Nagojo en Japanio en ratoj trovis pozitivajn efikojn kontraŭ kancero de rektumo, kaj ĉe antioksidanta protekto de la hepato.

Referencoj
----------

1. ↑  *Cancer Letters*. 171, eldono 1, 2001
2. ↑  *Archives of Biochemistry and Biophysics*, volumo 368, eldono 2, 1999

Eksteraj ligiloj
----------------

* Kategorio Chicha morada en la Vikimedia Komunejo (Multrimedaj datumoj)

* informoj de la perua instituto pri agrikulutura esploro (INIA) (pdf, hispane; 194 kB)
* artikolo en la perua semajna revuo *Caretas* pri la esploroj de la universitato Arkivigite je 2012-01-17 per la retarkivo Wayback Machine Nagojo en Japanio
István Telekessy
**István Telekessy** [telekeŝi] laŭ hungarlingve kutima nomordo **Telekessy István** estis hungara pastro, episkopo, preposto, kanoniko. Lia nomo kelkfoje aperis kiel Telekesi István,

István Telekessy  naskiĝis la 20-an de aŭgusto 1633 en Csöméte, kiu nun estas parto de Lukácsháza. Li mortis la 3-an de marto 1715 en Eger.

Biografio
---------

István Telekessy lernis en altlernejoj en Romo, kie li pastriĝis en 1660. Li komence estis simpla pastro en diversaj lokoj. Liaj baldaŭaj ĉefaj postenoj kaj titoloj estis:

* kanoniko en 1675
* preposto en 1677 en Pápóc
* titulara episkopo de Csanád en 1689
* episkopo en Eger en 1699, samtempe departemenestro de Heves

Li multe strebis por la katolikismo en la tuta diocezo, spite tion li apogis bataladon de Francisko Rákóczi la 2-a. La papo eksigis lin en 1709, Telekessy devis rezigni, sed post 2 jaroj li ricevis amnestion kaj li rericevis la episkopan seĝon. Li fondis en Eger porpastran lernejon, krome li komencis konstrui Bazilikon-ĉefkatedralon de Eger, kie li estas entombigita.

Liaj verkoj (elekto)
--------------------

* ’’A világ pompás dicsőségének sietsége…’’ (1681, 1682)
* ’’Flores Precum Devotioni, Piarum Mentium...’’ (1702)

Fontoj
------

* hungare
* hungare (la teksto estas legebla ĉe literoj T,TY)


* Kategorio István Telekessy en la Vikimedia Komunejo (Multrimedaj datumoj)
Ĉi tiu artikolo estas verkita en Esperanto-Vikipedio kiel la unua el ĉiuj lingvoj en la tuta Vikipedia projekto.

**Izabel Cristina OLIVEIRA SANTIAGO** [izaBEŬ krisTIna oliVEJra sanĉiAgu] (naskiĝis en Rio-de-Ĵanejro en 1959; mortis la 13-an de majo 2006 en Roterdamo) estis brazila esperantistino de 1980 kaj profesie kuracistino, iam fakiĝinta pri psikiatrio kaj magistrino pri socia antropologio, okupiĝanta ankaŭ pri fitoterapio.

Vivo
----

Ŝi partoprenis en UK-oj de Braziljo (1981), Antverpeno (1982) kaj Roterdamo (1988), kongreso de TEJO en Leuven (1982) kaj seminario TEJO-KER en Szentendre (1982), prezidantino de Internacia Festivalo de Pupteatro en Zagreb. Ŝi instruis Esperanton kaj gvidis muzikan programeron en radio Imprensa-FM.

Verko: *O Que é Esperanto* (Kio estas Esperanto) publikigita de la eldonejo *Editora Brasiliense* en la serio *Coleção Primeiros Passos*.

Ŝi estis redaktoro de MONATO, rubrikoj *Kuirado* (1994-1997), *Mozaiko* (1995-1999) kaj *Scienco* (2000). Multjara revizianto kaj redakcia sekretario de la sama revuo, volontulo de la Centra Oficejo de UEA en Roterdamo (ekde 1989).

Ŝi verkis precipe pri sciencismo/mistikismo de Carl Gustav Jung.

Referencoj
----------

1. ↑  ISBN: 85-11-01185-4.
2. ↑  *Monato*, internacia magazino sendependa, numero 1996/12, paĝo 3: *Enkonduko* verkita de Paul Peeraerts.
3. ↑  *Monato*, internacia magazino sendependa, numero 2000/04, paĝo 3: *Enkonduko* verkita de Stefan Maul.

Eksteraj ligiloj
----------------

* Nekrologo de Izabel Santiago en *Monato*.
Flandra flago, 13a jarcento
Papavo-floro, la simbolo de la mortintaj soldatoj ĉe la Izero
IJzerwake 2017
La **Izerogardado** aŭ **IJzerwake** en la nederlanda lingvo estas flandra naciisma manifestacio, kiu ekestis kiel deŝiro de la Izeropilgrimado.

Kial Paul Daels kaj Lionel Vandenberghe estis prezidantoj de la komitato de la Izeropelgrimado, ekestis malkontekto ĉe la radikaluloj ene de la Flandra Movado. La originala mesaĝo "Milito neniam plu", "Memregado" kaj "Dia paco" estis retradukitaj al "Paco", "Libereco" kaj "Toleremo". La radikaluloj opiniis ke la naciflandraj temoj tro foniĝis. Ankaŭ ene de la aktivuloj de la politika partio Vlaams Blok "toleremo" estis konsiderata kiel kritiko al ilia agado.

Diversaj protestgrupoj ekestis, interalie laborgrupo por la pliradikaligo de la Izeropligrimado. Rilatoj plu-malboniĝis kaj kiam Lionel Vandenberghe publike konfesis subteni la maldesktreman politikan partion SPIRIT (kiu kunlaboras kun la flandra socialisma partio), estis tro da streĉo por kune daŭrigi.

La 24an de aŭgusto 2004 por la unua fojo la radikuloj decidis organizi alternativan pelgrimadon en Steenstrate, ĉe la monumento de la gefratoj Van Raemdonck. La organizadon faris la aspc IJzerwake vzw, asocio kiu kunlaboras kun la Vlaams Blok (ekde 2004: Vlaams Belang), precipe ĉar kaj kaj la prezidanto(Johan Vanslambrouck, ankaŭ prezidanto de Voorpost), la kasisto (Luk Dieudonné), kunlaboranto (Luk Vermeulen) kaj la retejestro (Hans Verreyt) estas deĵorantoj de la Vlaams Belang. La antverpena membro de la konsilantaro de N-VA Luk Lemmens aliĝis al la estraro de la Izerogardado.

Precipe ekde la eldono de 2005 la subteno por la alternativa pelgrimado kreskas pro ĉeesto de famuloj ene de la Flandra Movado.

### Eksteraj ligiloj

* Kategorio Izerogardado en la Vikimedia Komunejo (Multrimedaj datumoj)

* Retpaĝaro de la Izerogardado
|  |  |
| --- | --- |
|  | Por aliaj signifoj, bv. rigardi la apartigilan paĝon: Izolita punkto (kurbo) |

"0" estas izolita punkto de A
En topologio, punkto *x* de aro *S* estas nomita kiel **izolita punkto**, se tie ekzistas najbareco de *x* ne enhavanta aliajn punktojn de *S*.

Aparte, en eŭklida spaco (aŭ en metrika spaco), *x* estas izolita punkto de *S*, se oni povas trovi malfermitan pilko ĉirkaŭ *x* kiu ne enhavas aliajn punktojn de *S*.

Ekvivalente, punkto *x* estas ne izolita se kaj nur se *x* estas limiga punkto.

Aro kiu estas farita nur de izolitaj punktoj estas nomita kiel **diskreta aro**. Diskreta subaro de eŭklida spaco estas kalkulebla; tamen, aro povas esti kalkulebla sed ne diskreta, ekzemple racionalaj nombroj.

Fermita aro sen izolitaj punktoj estas nomita kiel perfekta aro.

Ekzemploj
---------

Topologiaj spacoj en jenaj ekzemploj estas konsideritaj kiel subspacoj de la reela linio.

* Por aro {\displaystyle S=\{0\}\cup [1,2]}, la punkto 0 estas izolita punkto.

* Por aro {\displaystyle S=\{0\}\cup \{1,1/2,1/3,\dots \}}, ĉiu punktoj 1/k estas izolitaj punktoj, sed 0 estas ne izolita punkto ĉar estas aliaj punktoj en *S* tiel proksime al 0 kiel oni deziras.

* Aro **N**={0, 1, 2, ...} de naturaj nombroj estas diskreta aro.

Vidu ankaŭ
----------

* Diskreta spaco
* Libera regula aro
*Ĉi tiu artikolo estas pri izomeroj en kemio. La alia aĵo estas nuklea izomero.*

---

**Izomeroj** estas molekuloj, ĉe kiuj la atomkernoj entenas samnombrajn protonojn kaj neŭtronojn, sed ilia strukturo aŭ spaca konstruo diferencas. La unua tipo estas la **struktura izomerio**, la dua la **stereoizomerio**.

La strukturan izomerion kaŭzas flanka grupo aŭ situo de funkcia grupo.

izomeroj de la propanoloizomeroj de la propanolo
* I. propan-1-olo
* II. propan-2-olo
* III. metil-etil-etero

La stereoizomerio venas el tio, ke la atomoj de la organikaj kombinaĵoj kuŝas ne en la sama ebeno. Tiel unu kombinaĵo povas estis ebena spegulbildo de alia (enantiomero) aŭ aliforme diferencas en la spaca konstruo (dia-stereomero). Ili havas du formojn: ili estas turneblaj unu en la alian tra la kemia ligo (konformaciaj izomeroj) aŭ ne (cis-trans-izomeroj).

Izomerio estas ankaŭ tiu fenomeno, kiun rimarkis Pasteur: kelkaj kombinaĵoj povas diferenci nur en tio, ke ilia solvaĵo detrunas la polarizan ebenon de la polarizita dekstren aŭ maldekstren. Por tiu izomerio la plej konatak ekzemplo estas la solvaĵo de la simplaj sukeroj: la dekstre turniganta sukero ricevas d-antaŭsignon, dum la maldekstre (live) turniganta l aŭ m-antaŭsignon.

* Kategorio Izomero en la Vikimedia Komunejo (Multrimedaj datumoj)
**Amgen** (antaŭe **Applied Molecular Genetics**) estas usona farmacia firmao, unu el la plej grandaj bioteknologiaj kompanioj en la mondo. La firmao estis fondita en Kalifornio en 1980 kaj aktuale en 2020 laborigas proksimume 22,000 homojn tutmonde kaj havas enspezojn de pli ol 23 miliardoj da dolaroj. La firmao estas komercita ĉe NASDAQ kaj estas inkluzivita en la Dow Jones Indekso.

Historio
--------

La firmao estis fondita en Thousand Oaks, Kalifornio, la 8-an de aprilo 1980. Komence, la firmao funkciis en diversaj esploraj areoj, inkluzive de produktado de petrolo el oleardezo, pli efika bredado de kokidoj, produktado de kemiaĵoj, produktado de luciferazo, produktado de indiga farbigilo en E. coli bakterioj. De tie, la firmao temigis drog-evoluon. En 1983, la firmao akiris 40 milionojn da dolaroj en komenca publika oferto kaj ŝanĝis sian nomon al Amgen .

La unua furoraĵo de la firmao estas Epogen, sinteza eritropoetino, la medikamento estis aprobita fare de la FDA en 1989. La dua furormedikamento de la firmao estis Neupogen (filgrastim), kiu estis aprobita en 1991. La sukceso de la du medikamentoj rezultigis vendon de pli ol miliardo da dolaroj en 1992 kaj la aldonon de la firmao al la S&P 500 indekso. En 1994, la firmao gajnis la Nacian Medalon por Teknologio kaj Novigado.

La esploristoj de la firmao sukcesis evoluigi aldonon al eritropoetino kiu permesus pli grandan supervivon en la korpo, evoluo kiu kondukis al la drogo Arnesp (derbopoietin alfa). Ankaŭ, la drogo Neolasta (pegafilgrastim) estis evoluigita, kio permesis pli rezisteman formon de Neogeno.

En decembro 2022, la kompanio akiris la farmacian kompanion Horizon (Horizon Therapeutics) por 28,3 miliardoj da dolaroj.

Produktoj
---------

La firmao temigas ses branĉojn: kardiovaskulaj malsanoj, onkologio, osta sano, neŭroscienco, traktado de inflamo kaj nefrologio.

Ĝiaj ĉefaj produktoj estas la drogoj Neolasta (pegafilgrastim) kaj Enbarel (etanercept). Aliaj elstaraj medikamentoj surmerkatigitaj de la firmao estas Vectivix, Enplate, Prolia (danosumab), Exgiva, Sancipar/Mimefra (cinacalcet), Apogen (epotein alfa).

Referencoj
----------

1. ↑  Baker, Pam (2002).
2. ↑  Amgen History official site page accessed January 2, 2016

Eksteraj ligiloj
----------------


|  |  |
| --- | --- |
| Bibliotekoj | * PeEnEo: 831276
* LCCN: nr94015151
* VIAF: 125944315
* ISNI: 0000 0001 0657 5612
 |
Mapo
**Nordland** ("Norda Lando") estas provinco de norda Norvegio, lime de Troms kaj Trøndelag. En ĝi loĝas 236 474 homoj (2010), aŭ 5,2 % de la totala loĝantaro de Norvegio. Areo estas 38 463 km². La regurbo estas Bodø.

Geografio
---------

Lofoten
Nordland estas longa kaj mallarĝa. De la plej suda komunumo (Bindal) al la plej norda (Andenes) estas 800 km.
La okcidenta marbordo havas multajn fjordojn. La plej konata verŝajne estas Vestfjorden, kiu vere ne estas fjordo, sed maro inter Lofoten kaj la kontinento. Sude de Bodø troviĝas Saltstraumen, kaj en Lofoten troviĝas Moskenesstraumen.

Tipa por Nordland estas la krutaj montoj proksime de la maro, kun preskaŭ ebena kampo inter maro kaj monto. Estas multaj da insuloj, miloj da ŝeroj.
Ofte troviĝas valoj interne de la fjordoj (aŭ la fjordoj en la realo daŭrigas la valojn), kutime kun rivero tra la valo. Mo i Rana kaj Mosjøen troviĝas en tiaj valoj.

La glaĉero Svartisen, la lago Røssvatnet, la fjordo Tysfjorden, la rivero Vefsna kaj la montoj Oksskolten kaj Stetind ankaŭ estas menciindaj. La arkta cirklo trairas Nordland je la monto Saltfjellet.

Kalkoŝtono kutimas en Nordland, pro tio troviĝas multaj kavernoj. La plej fama estas Grønligrotta en Rana.
Marmoron oni trovis en pluraj lokoj, kaj oni eksportas marmoron de Fauske al la tuta mondo.

Inter la multaj lagoj de la teritorio estas Alsvågvatnet, Andfiskvatnet, Arstaddalsdammen, Balvatnet, Baugevatnet, Bjørnefossvatnet, Bleiksvatnet, Blerekvatnet, Blåmannsisvatnet, Bogvatnet, Båvrojávrre kaj Børsvatnet.

### Klimato

Nordland havas mildan klimaton konsiderante la latitudo. La plej okcidentaj insuloj havas meztemperaturon je 0 °C vintre, dum en la valoj pli interne estas pli malvarmaj.

### Noktomeza suno

La pli norda parto de Nordland havas noktomezan sunon dum la somero. Dum kelkaj semajnoj en la vintro oni tute ne havas sunon. Teorie, la pli suda parto de Nordland havas tri horojn da suno je vintra solstico, tamen pro la montoj oni ne vidas ĝin.

### Urboj

* Bodø
* Mo i Rana
* Narvik
* Mosjøen (en la komunumo Vefsn)
* Fauske
* Sandnessjøen (en la komunumo Alstahaug)
* Sortland
* Brønnøysund (en la komunumo Brønnøy)
* Svolvær (en la komunumo Vågan)
* Stokmarknes (en la komunumo Hadsel)
* Leknes (en la komunumo Vestvågøy)

### Komunumoj

* Alstahaug
* Andøy
* Ballangen
* Beiarn
* Bindal
* Bodø
* Brønnøy
* Bø
* Dønna
* Evenes
* Fauske
* Flakstad
* Gildeskål
* Grane
* Hadsel
* Hamarøy
* Hattfjelldal
* Hemnes
* Herøy
* Leirfjord
* Lurøy
* Lødingen
* Meløy
* Mo i Rana
* Moskenes
* Narvik
* Nesna
* Øksnes
* Rana
* Rødøy
* Røst
* Saltdal
* Skjerstad
* Sortland
* Steigen
* Sømna
* Sørfold
* Tjeldsund
* Træna
* Tysfjord
* Vefsn
* Vega
* Vestvågøy
* Vevelstad
* Vågan
* Værøy
* Øksnes

 Nordland

* Kategorio Nordland en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 11500
* GND: 4294922-1
* LCCN: n79079364
* VIAF: 235166595
* BNF: 11980773n
 |
**BlackRock** estas tutmonda investdomo kun sidejo en Novjorko, kaj la plej granda investmanaĝero en la mondo. En la fino de julio 2022, BlackRock administras aktivaĵojn taksitajn je proksimume 10 duilionoj USD. Blackrock funkciigas proksimume 70 oficojn en 30 landoj.

La korporacio estis establita en 1988 kiel riskadministradfirmao kaj institucia korpo por aktivadministrado por fiksa enspezo.

Historio
--------

BlackRock estis fondita en 1988 fare de Larry Fink, Robert S. Capito, Susan Wagner, Barbara Novick, Ben Golov, Hu Parter, Ralph Schulstein kaj Kate Anderson por provizi instituciajn klientojn per investadministradservoj de riskadministrad- aspektoj. Fink, Capito, Golov kaj Novick laboris kune ĉe la First Boston Investa Banko, kie Fink kaj lia teamo funkciis en la hipotek-apogita valorpapermerkato. Dum ĉi tiu periodo Fink perdis ĉirkaŭ 100 milionojn da dolaroj en investoj en First Boston, kaj ĉi tiu sperto igis lin evoluigi novan aliron al riska administrado. Fink, kiu gajnis la fidon de Peta Partson de la Blackstone Grupo, ricevis komencan financadoמ de la grupo, kaj ene de kelkaj monatoj la nova komerco iĝis enspeziga .

En 1989 la grupo administris ĉirkaŭ 2,7 miliardojn da dolaroj. En 1992 mi adoptis la nomon Blackrock. En junio 1994 ĝi estis eldonita por la unua fojo kaj vendita al PNC Bank por 240 milionoj da dolaroj. En 1999 ĝi estis eldonita al publiko.

Referencoj
----------

1. ↑  Pri BlackRock
2. ↑  "The rise of BlackRock", December 5, 2013.

Eksteraj ligiloj
----------------


|  |  |
| --- | --- |
| Bibliotekoj | * PeEnEo: 831298
* GND: 1060355051
* VIAF: 648145857929023020428
* ISNI: 0000 0004 0391 5476
 |
Rivero Jabalón dum postpluvega rekresko de akvoj
Rivero Jabalón la nº 6 inter alfluantoj de la rivero Gvadiano
La **rivero Jabalón** [ĥabalOn] estas rivero de la centro de Hispanio, ĉefa alfluanto de la rivero Gvadiano, ĉe sia maldekstra bordo, kiu fluas 161 km tra la provinco de Ciudad Real, laŭ direkto Or-Ok. Ekfluas en loko nomata «Los Ojos» (la okuloj), je 5 km de la urbeto de Montiel laŭ direkto al la ŝoseo de Villanueva de la Fuente kaj enfluas en la rivero Gvadiano ĉe Corral de Calatrava, laŭ direkto norden.

Historio
--------

La deveno de ties nomo estas pridisputata, kvankam plej probabla estas deveno el la araba vorto Jabal aŭ Ĝabal, kiu signifas «monto». Ties bordoj gastigis populaciajn setlejojn el prahistorio, bronzepoko, antaxuromiaj popoloj (oretanoj), romiaj domaroj, visigotaj kaj arabaj, ĝis nun.

Geografio
---------

Temas pri malregula rivero kiu sekiĝas (aŭ preskaŭ) somere, dum post vintraj aŭ printempaj pluvoj povas rekreskiĝi ege alte (vidu foton).

* Kategorio Jabalón en la Vikimedia Komunejo (Multrimedaj datumoj)
**Fidelio** estas la unusola opero de Ludwig van Beethoven. En la finversio la opero konsistas el du aktoj, en la praversio – sub la titolo **„Leonore"** – el tri aktoj. La libreton verkis Joseph Sonnleithner, Stephan von Breuning kaj Georg Friedrich Treitschke; kiel modelo servis al ili la opero *Léonore ou L'amour conjugal* (1798; libreto: Jean Nicolas Bouilly, muziko: Pierre Gaveaux).

*Fidelio* – afiŝo de la unua prezentado en la Teatro ĉe Karintia Portalo en Vieno la 23-an de majo 1814
La unua prezentado de la unua versio de *Fidelio* okazis la 20-an de novembro 1805 en la Teatro ĉe la Vieno (dua versio, samloke: 29-an de marto 1806, finversio: 23-an de majo 1814, Teatro ĉe Karintia Portalo en Vieno).

Liberig-opero
-------------

La bazo por la opero de Beethoven estas mendo de Peter von Braun, kiu tiumomente estis intendanto de la Teatro ĉe la Vieno. La origina ideo de Beethoven estis, prilabori la libreton *Vestas Feuer* de Emanuel Schikaneder. Sed finfine li decidiĝis verki „savo- kaj liberig-operon", operĝenro, kiu fine de la 18-a kaj komence de la 19-a jarcentoj treege sukcesis en Francujo. En ĝi Beethoven vidis la eblecon, esprimi la principojn direktitajn kontraŭ ĉia tiraneco de la politika libereco, de la justeco kaj de la frateco aŭ simple la savon de senkulpa heroo el plej grava mizero.

La libreto de Jean Nicolas Bouilly por la opero „Léonore ou L'amour conjugal", sur kiu sin apogas „Fidelio" de Beethoven, onidire baziĝas sur la historio de ia sinjorino de Tourraine, kiu transvestite kiel viro liberigas sian edzon el la mallibereco de la jakobenoj en Tours.

„Fidelio" estis la unua operprezentado, kiam la Viena Ŝtata Operejo estis remalfermita la 5-an de novembro 1955. La Ŝtatoperejo estis bombdetruita marton de 1945, mallonge antaŭ la fino de la Dua Mondmilito. Post militfino oni tuj komencis rekonstrui la detruitan operejon. La remalfermo koincidis kun la foriro de la lastaj okuposoldatoj post pli ol dek jaroj de okupado fare de Usono, Britujo, Francujo kaj Sovetio kaj lige kun tio kun la sendependeco de Aŭstrujo la 26-an de oktobro 1955. La elekto do trafis konscie la „liberig-operon Fidelio". Karl Böhm direktis la prezentadon.

Eksteraj ligiloj
----------------

* Kategorio Fidelio en la Vikimedia Komunejo (Multrimedaj datumoj)

* Oper *in nuce* Sonekzemploj (MIDI)
* *Fidelio* en la repertuaro de germanlingvaj teatroj Arkivigite je 2005-05-09 per la retarkivo Wayback Machine
* Multaj fotoj 2 enscenigoj de Fidelio sen reklamo Arkivigite je 2012-04-22 per la retarkivo Wayback Machine
* Frieder Reinighaus: *Utopien von Freiheit und Eheglück* – taz – pri la enscenigo de Fidelio en Bonn
* Konrad Beikircher: *Fidelio in Bonn* Arkivigite je 2010-11-25 per la retarkivo Wayback Machine
* Fidelio: Liberaj muziknotoj por elŝuti de International Music Score Library Project.


|  |  |
| --- | --- |
| Bibliotekoj | * PeEnEo: 427395
* GND: 300015194
* VIAF: 316757586
* BNF: 139082416
 |
**Muzaffarpur,** Pri tiu ĉi sono prononco, hindie **मुज़फ्फरपुर** estas urbego en norda Barato, en subŝtato Biharo, en la kantono Tirhut, kie ĝi estas ties sidejo, en la samnoma distrikto, kie ĝi estas same ties sidejo. La loknomo estas nomportanto de la fondinto ĥano Muzaffar.

Lernejo en Muzaffarpur

Demografio
----------

En 2011 Muzaffarpur havis 393 724 da loĝantoj kun legopovo 75%, pli alta, ol la landa mezumo.

Geografio
---------

Muzaffarpur situas sur ebenaĵo laŭ averaĝa alteco de 60 m super la marnivelo laŭ rivero en tre aktiva sisma zono. Haĝipur troviĝas 50, Darbhanga 52, Sitamarhi 54, subŝtata ĉefurbo Patnao 62, Motihari 75, Ĉapra 75, Sivan 102, Begusaraj 108, Saharsa 124, Kolkata 498, tutlanda ĉefurbo Delhio 853, Mumbajo 1514 kilometrojn (aere) .

Historio
--------

Muzaffarpur estis fondita fare de ĥano Muẓaffar dum la brita regado por administri grandan areon. Ĝi estis municipo en 1864. En 1934 katastrofa sismo okazis kun multe da mortintoj kaj damaĝoj. En 1977 du areoj estis forigitaj por establi novajn distriktojn.

Ekonomio
--------

Agrikulturo ludas gravan rolon en la ekonomio. La liĉio - kiu estas havebla de majo ĝis junio - estas plejparte kultivita en la plena distrikto de Muzaffarpur produktante proksimume 300 000 tunojn jare. Liĉioj estas eksportitaj al ne nur enlande, sed ankaŭ eksterlande. Firmao loke produktas aromajn vinojn el liĉio-suko. Menciindas ankaŭ la produktado de tabakoj, mangoj, rizoj kaj beteloj. En la urbo longe oni produktis fervojajn vagonojn sed iom da teksa industrio restis.

Eduko
-----

En Muzaffarpur universitato kaj 5 altlernejoj funkcias.

Templo en Muzaffarpur

Religioj
--------

La ĉefa religio en Muzaffarpur estas hinduoj kun 275 233, poste islamanoj 74 680 kaj kristanoj kun 1352.

Lingvoj
-------

En Muzaffarpur la lokaj lingvoj estas la bojpura kaj majtila, la oficiala dokumenta lingvo estas la hindia, krome oni parolas ankaŭ urdue.

Klimato
-------

Muzaffarpur situas en humida subtropika klimato (Cwa). La temperaturo varias inter 20-31 °C. Jare pluvas mezume 1147 mm, en ĉiuj monatoj pluvas iomete, sed inter junio kaj septembro tre ofte pro la musono.

Trafiko
-------

Muzaffarpur havas fervojajn liniojn al Motihari, Samastipur kaj Haĝipur. 7 ĉefvojoj kuras al la urbego. La loka flughaveno funkciis de 1967 ĝis 1982. La plej proksima enlanda flughaveno fakte funkcias en Darbhanga, la internacia en Patnao.

Kolono kaj stupao en Muzaffarpur

Vidindaĵoj
----------

* pluraj preĝejoj
* kolono de Aŝoko kun stupao

Fontoj
------

* WikiTrans

Stacidomo en Muzaffarpur

|  |  |
| --- | --- |
| Portala ikono | Portalo pri Barato |